କେନ୍ଦ୍ର ପାଣିପାଗ ବିଭାଗ (IMD) ଅନୁସାରେ ଦକ୍ଷିଣ-ପୂର୍ବ ବଙ୍ଗୋପ ସାଗର (Bay of Bengal) ରେ ଏକ ଲଘୁଚାପ ସୃ୍ଷ୍ଟି ହୋଇଛି। ଆସନ୍ତାକାଲି ସୁଦ୍ଧା ବଙ୍ଗୋପ ସାଗର ଓ ଏହାର ଆଖପାଖରେ ଲଘୁଚାପ ଗଭୀର ଅବପାତ (deep depression) ର ରୂପ ନେଇପାରେ।
ଶନିବାର ସକାଳ ୮ଟା ୩୦ ସୁଦ୍ଧା ମାଲକାନଗିରି, କୋରାପୁଟ, ରାୟଗଡା, ଗଜପତି ଜିଲ୍ଲାର ଅଧିକାଂଶ ସ୍ଥାନ ଏବଂ ଗଂଜାମ, କନ୍ଧମାଳ, ନବରଙ୍ଗପୁର ଓ କଳାହାଣ୍ଡି ଜିଲ୍ଲାର କିଛି ସ୍ଥାନରେ ହାଲକା ବର୍ଷା ସମ୍ଭାବନା ରହିଛି।
ଏହି ସାମୁଦ୍ରିକ ଝଡ ଦକ୍ଷିଣ-ପୂର୍ବ ଭାରତୀୟ ଉପକୂଳରେ ସ୍ଥଳ ଭାଗ ଛୁଇଁବା ନେଇ ସତର୍କତା ଜାରି କରାଯିବା ପରେ ଏହାର ମୁକାବିଲା କରିବା ଲାଗି ପଦୁଚେରୀ ସମେତ ତାମିଲନାଡୁ, ଆନ୍ଧ୍ର ପ୍ରଦେଶ ଆଦି ଦାକ୍ଷିଣାତ୍ୟ ରାଜ୍ୟ ସତର୍କ ହୋଇ ଉଠିଛନ୍ତି।
ସାମୁଦ୍ରିକ ବାତ୍ୟା ନିଭାର ପ୍ରଭାବରେ ତାମିଲନାଡୁ, ପଦୁଚେରୀ, ଆନ୍ଧ୍ର ପ୍ରଦେଶର ବିଭିନ୍ନ ଅଞ୍ଚଳରେ ବର୍ଷା ହେବା ନେଇ ପୂର୍ବାନୁମାନ କରିଛି ପାଣିପାଗ ବିଭାଗ।
